[Video] Skool reageer ná baksteen-voorval | Maroela Media
[Video] Skool reageer ná baksteen-voorval
'n Klag van aanranding word deur die polisie ondersoek nadat 'n video aan die lig gekom het van 'n leerder by 'n Wes-Kaapse hoërskool wat een van sy medeleerders met 'n baksteen teen die kop gooi.
Die voorval het Dinsdag omstreeks 11:00 by die Hoërskool Stellenberg plaasgevind en 'n video daarvan word sedertdien wyd versprei. Op die video kan gesien word hoe twee seuns in 'n woordewisseling betrokke is en een dreigend met 'n baksteen in die hand nader kom. Hy gooi die baksteen en dit tref die 14-jarige seun teen die kop.
Dit is nie duidelik hoe ernstig die seun in die voorval beseer is nie.
Maroela Media het Donderdag versoek om telefonies met die skoolhoof te praat om meer inligting oor die voorval te kry, maar het slegs 'n kort skriftelike reaksie gekry waarin die skool bevestig hy is bewus van die voorval. "Die beheerliggaam en bestuur beskou die voorval in 'n baie ernstige lig en sal die prosedures soos deur die departement voorgeskryf volg om die kwessie aan te spreek."
Kapt. FC van Wyk, woordvoerder van die polisie, het bevestig 'n saak van aanranding met die doel om ernstig te beseer word deur die Durbanville-polisiespeurders ondersoek.
Maroela Media het die kantoor van die Wes-Kaapse LUR van onderwys om kommentaar genader en wag op terugvoer.
Die voorval is die tweede van sy soort die afgelope paar weke by 'n Wes-Kaapse skool. In Februarie is 'n 13-jarige leerder van Laerskool Parow-Wes se wangbeen vergruis nadat hy na bewering onder 'n boelie se vuiste deurgeloop het. Die aanrander is in hierdie geval geskors hangende 'n ondersoek na die voorval.
[Foto's] Skote klap by winkelsentrum wat pas open
Nagwaak vir slagoffers in Garsfontein-aanval
En dis hoekom ons nie dubbel medium skole wil hê nie!
Ek mis iets hier, sou dit die wit seun wees wat die baksteen gegooi het was al die media opskrifte "Rassistiese aanval by skool ", nou dat dit net omgekeer is word niks van rassisme ge-uiter nie!!!
Daar gaan gese word die witseun het iets "rasisties"gese, en hy gaan aangeklae word en ons ander vriend gaan net verder voort gaan, kla aan vir aanranding met die doel om ernstig te beseer, val n wapenlose seun aan, hate crime.
Dit se alles van die opvoeding en voorbeeld wat ouers en gemeenskap stel geen respek vir n medemens, geweld is die antwoord van 'n baie siek beskawing.
Nou waarom word die kinders se gesigte verskans?? Die hele wereld het dit gister al gesien. Kan dit verwag as jy gesien het wat het gister in Gauteng gebeur. Terloops daar was nie blanke kinders daarby betrokke nie.